कई अध्‍ययनों में सामने आया है कि च्‍युइंग गम एकाग्रता और याददाश्‍त बढ़ाने में मददगार है। ब्रिटेन के कार्डिफ यूनिवर्सिटी में किए गए अध्‍ययन में शोधकर्ताओं ने कहा है कि च्‍युइंग गम ध्‍यान केंद्रित करने में मदद करता है। शोधकर्ताओं ने कहा कि च्‍युइंग गम चबाने से मस्तिष्‍क में रक्‍त संचार तेज होता है, जिससे मस्तिष्‍क में अधिक ऑक्‍सीजन पहुंचती है जो एकाग्रता, याददाश्‍त और अन्‍य बौद्धिक क्षमताएं बढ़ाने में सहायक है। कुछ अध्‍ययनों के अनुसार, च्‍युइंग गम चबाने से तनाव पैदा करने वाला हार्मोन कॉर्टिसोल कम होता है, जिससे तनाव में कमी आ सकती है। हालांकि विशेषज्ञों का कहना है कि च्‍युइंग गम चबाने के लाभ तभी मिलते हैं, जब वह शुगर फ्री हो।